
            Nr.23/31/2007
A V I Z
asupra proiectului de Lege pentru modificarea şi completarea Ordonanţei Guvernului nr.20/1994 privind măsuri pentru reducerea riscului seismic 
al construcţiilor existente


În conformitate cu prevederile art.95 din Regulamentul Camerei Deputaţilor, republicat, Comisia pentru industrii şi servicii a fost sesizată, pentru aviz care va fi transmis Comisiei pentru administraţie publică, amenajarea teritoriului şi echilibru ecologic, cu proiectul de Lege pentru modificarea şi completarea Ordonanţei Guvernului nr.20/1994 privind măsuri pentru reducerea riscului seismic al construcţiilor existente (P.L.x 72/2007).


Consiliul Legislativ, cu adresa nr.1527 din 10.11.2006, a avizat favorabil acest proiect de lege.



Senatul, în calitate de primă Cameră sesizată, a adoptat proiectul de lege în şedinţa din 12 februarie 2007.



Proiectul de lege a fost examinat de către membrii comisiei în şedinţa din data de 7 martie 2007.



În urma dezbaterilor, membrii comisiei au hotărât, cu unanimitate de voturi, să avizeze favorabil proiectul de lege cu un amendament admis de comisie, prezentat în anexă.



Prin obiectul de reglementare şi conţinutul său, proiectul de lege face parte din categoria legilor ordinare.



În conformitate cu prevederile Constituţiei României, republicată, şi Regulamentului Camerei Deputaţilor, republicat, Camera Deputaţilor este Cameră decizională în cazul acestui proiect de lege.

PREŞEDINTE,

Iulian Iancu

Anexă

A M E N D A M E N T E    A D M I S E

la proiectul de Lege pentru modificarea şi completarea Ordonanţei Guvernului nr.20/1994 privind măsuri pentru reducerea riscului seismic al construcţiilor existente

	Nr.

crt.
	Text O.G. nr.20/1994

cu modificările şi completările ulterioare
	Text adoptat de Guvern
	Text adoptat de Senat
	Amendamente admise
Autorul
	Motivaţia

	0
	1
	2
	3
	4
	5

	1
	Art.8. – (1) Proprietarii locuinţelor, persoane fizice, din clădirile incluse în programele anuale vor acţiona potrivit prevederilor art.2 alin.(2) şi vor beneficia de finanţare din transferuri de la bugetul de stat pentru proiectarea şi execuţia lucrărilor de consolidare, în următoarele condiţii:
a) existenţa hotărârii asociaţiei de proprietari, adoptată cu acordul majorităţii proprietarilor clădirilor prevăzute la art.6 alin.(1), privind aprobarea deciziei de intervenţie pentru proiectarea şi execuţia lucrărilor de consolidare, precum şi a documentelor     cadastrale     în 


	
	
	
	


	0
	1
	2
	3
	4
	5

	
	vederea stabilirii cotei-părţi indivize din proprietatea comună care revine fiecărei proprietăţi individuale;

b) instituirea ipotecii legale a statului asupra locuinţei;

c) restituirea, la terminarea lucrărilor de consolidare, a sumelor alocate din transferuri   de la bugetul de stat pentru execuţia lucrărilor de consolidare, în rate lunare egale fără dobândă, cu o durată de rambursare de până la 25 de ani de la data recepţiei terminării lucrărilor de consolidare; în cazul întârzierii la plată a ratelor cu mai mult de 30 de zile se calculează majorări de întârziere la ratele scadente, aplicându-se cota de majorare, stabilită în condiţiile legii, pentru neplata la termen a obligaţiilor bugetare.

	
	
	După alin.(1) al articolului 8 se introduce un nou alineat (11) cu următorul cuprins:

(11) Pentru cazurile de insolvabilitate privind rambursarea costurilor, responsabilitatea revine consiliului local, respectiv Consiliului General al Municipiului Bucureşti, care va despăgubi proprietarul cu valoarea locuinţei, asigurându-i acestuia un spaţiu în calitate de chiriaş.

Dep.Iulian Iancu – PSD

Dep.Ioan Bivolaru – PSD


	Pentru protecţia proprietarilor care au venituri mici dar puţin peste venitul mediu pe economie care nu pot să achite costurile consolidării.




PREŞEDINTE,

Iulian Iancu

Expert parlamentar,

Viorica Petraşcu
Expert parlamentar,

Isabela Robe

